Kolej Universiti Islam Zulkifli Muhammad

Kolej Universiti Islam Zulkifli Muhammad (disingkatkan KUIZM) atau kini Akademi Pendidikan KUIZM ialah sebuah pusat pengajian swasta di bawah Parti Islam Se-Malaysia (PAS) yang terletak di Gombak, Selangor. Kolej ini menawarkan pengajian Islam peringkat diploma dan persijilan. KUIZM diketuai dan diurus tadbir oleh Rektor, Ustaz Azhar Yahya.

Sejarah penubuhan
Kolej ini mula dibangunkan pada 14 Mac 2010 di atas bekas tapak Markaz Tarbiyah PAS Pusat di Taman Melewar, Gombak. Ia yang dinaungi oleh Dewan Ulamak PAS Pusat, dan pembangunannya melalui Lembaga Khas Penubuhan Institut Pendidikan Tinggi PAS. Pelancaran pembangunannya telah disempurnakan oleh Presiden PAS,  Dato' Seri Tuan Guru Haji Abdul Hadi Awang. 

Majlis Pendidikan PAS Peringkat Kebangsaan (MPPPK) telah menguruskan penubuhan KUIZM sebelum dipertanggungjawabkan sepenuhnya kepada Lembaga Pengarah KUIZM sehingga hari ini. KUIZM yang mempunyai sistem akademik tersendiri yang dikendalikan oleh tenaga akademik daripada pensyarah berpengalaman dan pakar-pakar dalam pelbagai bidang masing-masing.

 Program akademik 
 Diploma Dakwah & Komunikasi
 Diploma Muamalat & Kewangan Islam
 Kursus Persijilan Asas Pengajian Islam
 Kursus Intensif Bahasa Inggeris & Arab

Kepimpinan

 Senarai Rektor 
Bil.NamaTahun khidmat1Dr Shahbudin Ngah2010-20172Dr Mohd Zuhdi Marsuki2017-2020 -Mohd Farkhan Md Zin (pemangku)2020-20213Ustaz Mohd Farkhan Md Zin2022-20234Ustaz Azhar Yahya2023 - kini

Rujukan

Lihat juga
 Senarai universiti di Malaysia

Pautan luar
 http://www.kuizm.org/

Kategori:Universiti dan kolej di Selangor
Kategori:Universiti dan kolej Islam di Malaysia
Pendidikan